**11.10.2019**

**Perustutkintojen uusi esittämistapa**

**Lausuntoversio**

**ESIMERKKI**

Myyntityö puutarha-alan myymälässä

**Ammattitaitovaatimukset**

Opiskelija palvelee asiakkaita

* selvittää asiakkaiden tarpeet
* neuvoo asiakkaita kasvien valinnassa, käytössä ja hoidossa
* toimii yrityksen palvelukonseptin mukaisesti
* palvelee kotimaisella ja vieraalla kielellä

Opiskelija tekee myyntityötä

* toimii asiakaslähtöisesti
* tunnistaa myynnissä olevat kasvit ja muut tuotteet
* etsii lisätietoa myytävistä tuotteista digitaalisia kanavia hyödyntäen
* esittelee tuotteita asiakkaiden toiveiden pohjalta
* tekee lisämyyntiä yrityksen tavoitteiden mukaisesti

Opiskelija pakkaa tuotteita

* huolehtii tuotteiden säilyvyyden ja laadun
* pakkaa tuotteet esteettisesti ja ympäristöystävällisesti
* tekee tarvittavat lisätuotteet pakkauksiin, kuten kortit

Opiskelija hoitaa tilaukset

* ottaa vastaan tilauksia puutarha-alan myymässä
* hinnoittelee tuotteen ohjeiden mukaisesti
* toimittaa tilauksen asiakkaalle sovitusti
* käsittelee asiakaspalautteen yrityksen periaatteiden mukaisesti.

**Osaamisen arviointi**

Osaaminen arvioidaan seuraavien kriteereiden mukaan asteikolla 1−5. Työprosessia arvioidaan kokonaisuutena. Tämä tarkoittaa sitä, että yksittäisiä ammattitaitovaatimuksia ei arvioida erikseen tämän asteikon mukaisesti. Arvosana määräytyy arviointiasteikon tasolle, joka parhaiten kuvaa opiskelijan suoriutumista työprosessissa.

Opiskelija

|  |  |
| --- | --- |
| Tyydyttävä 1 | * toteuttaa työn ohjeiden mukaisesti * toimii yhteistyökykyisesti * tarvitsee joissakin tilanteissa lisäohjeita * hyödyntää työssä tarvittavaa tietoa jonkin verran * muuttaa toimintaansa saamansa palautteen mukaisesti |
| Tyydyttävä 2 | * toteuttaa työn oma-aloitteisesti ja ohjeiden mukaisesti * toimii yhteistyökykyisesti ja vuorovaikutteisesti * tarvitsee vain harvoissa tilanteissa lisäohjeita * hyödyntää työssä tarvittavaa tietoa tarkoituksenmukaisesti * muuttaa toimintaansa hankkimansa palautteen mukaisesti |
| Hyvä 3 | * toteuttaa työprosessin itsenäisesti * kykenee neuvottelemaan ja sopimaan työnsä toteuttamisesta * selviytyy ongelmanratkaisutilanteista hyödyntäen tavanomaisia ratkaisutapoja * hyödyntää työssä tarvittavaa tietoa monipuolisesti * arvioi suoriutumistaan realistisesti |
| Hyvä 4 | * suunnittelee ja toteuttaa työprosessin itsenäisesti * neuvottelee ja sopii työnsä toteuttamisesta oma-aloitteisesti * selviytyy ongelmanratkaisutilanteista hyödyntäen monipuolisia ratkaisutapoja * soveltaa työssä tarvittavaa tietoa monipuolisesti ja perustellusti * arvioi suoriutumistaan realistisesti sekä tunnistaa heikkouksiaan ja vahvuuksiaan |
| Kiitettävä 5 | * suunnittelee ja toteuttaa työprosessin itsenäisesti huomioiden muut toimijat * toimii rakentavasti erilaisissa neuvottelutilanteissa * soveltaa työssä tarvittavaa tietoa ongelmanratkaisutilanteissa monipuolisesti ja kriittisesti * esittää työhön ja toimintaympäristöön liittyviä perusteltuja kehittämisehdotuksia * arvioi suoriutumistaan realistisesti ja esittää perusteltuja ratkaisuja osaamisensa kehittämiseen * tunnistaa oman työnsä merkityksen osana laajempaa kokonaisuutta |

**Ammattitaidon osoittamistavat**

Opiskelija osoittaa ammattitaitonsa näytössä käytännön työtehtävissä tekemällä myyntityötä puutarha-alan myymälässä. Työtehtäviä ovat asiakkaiden palveleminen, tuotteiden myyminen ja pakkaaminen sekä tilauksista huolehtiminen. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.